**แนวทางการขอรับการสนับสนุนผู้เชี่ยวชาญด้านการแพทย์และสาธารณสุข**

ตามที่กระทรวงสาธารณสุขมีนโยบายพัฒนาระบบบริการทางการแพทย์และสาธารณสุข โดยเฉพาะเรื่อง ความปลอดภัยของผู้ป่วย และบุคลากรทางการแพทย์ รวมทั้งการลดความขัดแย้งและการฟ้องร้องคดีจากการให้บริการสาธารณสุข จึงตระหนักถึงความจำเป็นที่จะต้องมีผู้เชี่ยวชาญด้านการแพทย์ และสาธารณสุข ให้การช่วยเหลือด้านเทคนิควิชาการแก่บุคลากรทางการแพทย์และสาธารณสุข และหน่วยบริการของกระทรวงสาธารณสุข กระทรวงสาธารณสุขจึงมีคำสั่งกระทรวงสาธารณสุข ที่ ๘๔๑/๒๕๖๐ ลงวันที่ ๑๔ มิถุนายน ๒๕๖๐ เรื่อง แต่งตั้งผู้เชี่ยวชาญด้านการแพทย์และสาธารณสุขของกระทรวงสาธารณสุข

ดังนั้น เพื่อให้การปฏิบัติงานของผู้เชี่ยวชาญด้านการแพทย์และสาธารณสุขเป็นไปอย่างเหมาะสม และมีประสิทธิภาพ จึงให้มีแนวทางการขอรับการสนับสนุนผู้เชี่ยวชาญด้านการแพทย์และสาธารณสุข ดังนี้

1. ในแนวทางการขอรับการสนับสนุนผู้เชี่ยวชาญด้านการแพทย์และสาธารณสุขนี้

“ผู้เชี่ยวชาญ” หมายความว่า ผู้เชี่ยวชาญด้านการแพทย์และสาธารณสุข ตามคำสั่ง ที่ ๘๔๑/๒๕๖๐ ลงวันที่ ๑๔ มิถุนายน ๒๕๖๐

“หน่วยงาน” หมายความว่า หน่วยงานในสังกัดกระทรวงสาธารณสุข

1. ผู้ตรวจราชการกระทรวง ประจำเขตสุขภาพ เป็นผู้ควบคุม กำกับ และสั่งการปฏิบัติงานของผู้เชี่ยวชาญ ในเขตสุขภาพที่รับผิดชอบ ในบทบาทหน้าที่ตามคำสั่ง ที่ ๘๔๑/๒๕๖๐ ลงวันที่ ๑๔ มิถุนายน ๒๕๖๐
2. ผู้เชี่ยวชาญยังต้องปฏิบัติงานราชการตามหน้าที่ปกติของหน่วยงานต้นสังกัด และภายใต้ผู้บังคับบัญชาตามกฎหมาย
3. ในกรณีหน่วยงานมีความประสงค์จะขอให้ผู้เชี่ยวชาญ ช่วยเหลือสนับสนุนงานราชการของตน ให้ประสานงานกับผู้เชี่ยวชาญที่ต้องการความช่วยเหลือโดยตรง เมื่อได้รับความยินยอมแล้ว ให้ทำหนังสือขออนุมัติต่อผู้ตรวจราชการกระทรวง ประจำเขตสุขภาพ ขอให้ผู้เชี่ยวชาญดังกล่าวไปช่วยปฏิบัติราชการ เช่น เป็นคณะกรรมการ คณะอนุกรรมการ หรือคณะทำงาน เป็นต้น หรืออาจทำหนังสืออนุมัติผู้เชี่ยวชาญ โดยระบุชื่อหรือไม่ระบุชื่อไปยังผู้ตรวจราชการกระทรวง ประจำเขตสุขภาพเพื่อสั่งการก็ได้

เมื่อได้รับการอนุมัติแล้ว ให้หน่วยงานผู้ขอแจ้งผู้เชี่ยวชาญและหน่วยงานต้นสังกัดของผู้เชี่ยวชาญทราบโดยเร็ว การปฏิบัติงานของผู้เชี่ยวชาญดังกล่าว ถือเป็นการปฏิบัติราชการ มีสิทธิเบิกค่าใช้จ่ายต่างๆ ตามระเบียบราชการจากต้นสังกัด เว้นแต่หน่วยงานผู้ขอจะตกลงรับผิดชอบค่าใช้จ่ายนั้นๆ ตามระเบียบราชการ

1. ในกรณีหน่วยงานในสังกัดกระทรวงสาธารณสุขประสงค์จะขอความเห็น ข้อหารือ หรือข้อเสนอแนะทางวิชาการจากผู้เชี่ยวชาญที่เป็นเอกสาร ให้ทำหนังสือไปยังหน่วยงานต้นสังกัดของผู้เชี่ยวชาญหรือไปที่ผู้เชี่ยวชาญโดยตรง หากเห็นว่าเป็นการจำเป็นจะขอโดยผ่านการอนุมัติของผู้ตรวจราชการกระทรวง ประจำเขตสุขภาพก็ได้

เมื่อผู้เชี่ยวชาญได้รับเรื่องแล้ว ให้ดำเนินการภายในเวลาที่เหมาะสม

1. กรณีการขอความเห็นทางวิชาการที่เกี่ยวข้องกับเรื่องร้องเรียน หรือคดีความของหน่วยงาน ผู้ขอต้องส่งข้อเท็จจริงและเอกสารที่เกี่ยวข้องให้ผู้เชี่ยวชาญอย่างเพียงพอประกอบการพิจารณา ให้ความเห็น และถือเป็นเรื่องลับ ผู้เชี่ยวชาญอาจขอให้ปกปิดชื่อของตนเองก็ได้

การเป็นพยาน...

การเป็นพยานที่จะต้องเบิกความในชั้นศาล ในฐานะพยานผู้เชี่ยวชาญ จะต้องได้รับ ความยินยอมจากผู้เชี่ยวชาญคนนั้นด้วย

1. การขอผู้เชี่ยวชาญข้ามเขตสุขภาพ ให้หน่วยงานผู้ขอทำหนังสือถึงปลัดกระทรวงสาธารณสุข หรือผู้รับมอบอำนาจ ผ่านผู้ตรวจราชการกระทรวงประจำเขตสุขภาพ เมื่อปลัดกระทรวงสาธารณสุขหรือผู้รับมอบอำนาจสั่งการอย่างใดแล้ว ให้แจ้งผู้เชี่ยวชาญและหน่วยงานต้นสังกัดของผู้เชี่ยวชาญทราบและปฏิบัติต่อไป
2. การปฏิบัติงานของผู้เชี่ยวชาญดังกล่าว ถือเป็นงานราชการที่สามารถนำไปประกอบ การพิจารณาประเมินผลงานได้
3. ในกรณีมีข้อสงสัยเกี่ยวกับการปฏิบัติตามแนวทางนี้ ให้ปลัดกระทรวงสาธารณสุขเป็นผู้ มีอำนาจวินิจฉัย